«Татар теле һәм әдәбияты дәресләрендә инновацион технологияләр куллану».

 Мин укучылар эшчәнлеген активлаштыру һәм интенсивлаштыруга нигезләнгән төрле педагогик технологияләр элементларын кулланып эшлим.Алар шәхесне үстерүгә юнәлтелгән, проблемалы укыту, уен һәм коммуникатив технологияләрдән гыйбарәт.

Укучының алга таба үсеше башлангыч сыйныфта алган белемнәргә бәйле. Шуңа күрә белем бирү белән бергә баланы шәхес буларак үстерергә, уку эшчәнлегенең төрләренә өйрәтергә тырышам.

 Беренчедән, белем биргәндә, күрсәтмә әсбаплар кулланам. Бүгенге көндә таблица, рәсем, аудиоязма, видеоязма белән бергә, компьютер программалары, презентацияләр, электрон дәреслек, On-Line режимында укыту, интерактив такта һ.б. кулланыла. Хәзер компьютер, мультимедия программаларыннан башка белем бирүне күз алдына да китереп булмый.

 Мультимедия технологиясе слайд- иллюстрацияләр күрсәтергә, читтән торып экскурсия үткәрергә мөмкинлек бирә. Әдәбият дәресләрендә мультимедия технологиясе куллану чагыштырмача анализ ясарга да ярдәм итә. Укучыларның татар телендәге мәгълүмат белән кызыксынулары татар әдәбияты дәресләрендэ компьютер куллануның бик күп мөмкинлекләрен ача. Алар электрон китапханәләрдән татар әдипләренең яңа әсәрләрен һәм танылган язучыларның сирәк басмаларын таба алалар.

Компьютер ярдәмендә тиз һәм нәтиҗәле итеп үткән материалны актуальләштереп була.

Ул укучыларның белем һәм күнекмәләрен бәяләүдә ярдәм итә.

Мультимедиа әдәбият дәресләрендә иллюстрацияләр куллану өчен бик уңайлы. Шулай ук шагыйрьләрнең көйгә салынган җырларын тыңларга да мөмкинлек бирә.

Компьютер технологиесен куллану дәресне кызыклырак, җанлырак итә.

 Мин информацион технологияләрне дәреснең төрле этапларында укучыларның белем һәм күнекмәләрен тикшергәндә, проектлар методы белән интеграль дәресләр үткәргәндә кулланам. Төгәлрәк әйткәндә, татар теле дәресләрендә укучыларга компьютер технологияләре ярдәмендә төрле күнегүләр бирәм, яңа темага керер алдыннан проблемалы ситуациләр тәкъдим итәм. Әдәби уку дәресләрендә язучы биографиясенең кызыклы фактлары белән таныштырам, читтән торып сәяхәт итү кебек эш төрен кулланам, язучы иҗаты буенча куелган әкият яисә спектакльдән өзекләр күрсәтәм, нәфис сүз осталары язмаларын тыңлатам.Шундый дәресләрнең берсеннән соң укучылар “Чукмар белән Тукмар” әкиятен бик теләп сәхнәлештерделәр.

 Укучылар үзләре дә компьютер программаларын файдаланып, төрле проект эшләрен үтиләр. Мондый төр эшләр укучыны тагын да активлаштыра, белем алуга дәртләндерә һәм мөстәкыйльлек тәрбияли.

 Татар телен чит тел буларак өйрәтү процессында, уеннардан файдалану укучыны белем алугу кызыксыну уята. Мәсәлән, мин рольле уеннарга өстенлек бирәм. Тәкъдим ителгән ситуацияне күзаллап, укучылар уеннарда да теләп катнашалар.Уенны парларда һәм төркемнәрдә үткәрергә мөмкин. Рольле уен катнашучылар һәм тыңлаучылар өчен дә бер үк дәрәҗәдә файдалы. Уенны оештырганда берничә шарт истә тотып эшләнә: укучыларның сөйләм эшчәнлеге төрле дәрәҗәдә булуын истә тотып, рольләрне дөрес бүлеп бирү, укучыларга яхшы таныш булган ситуацияләрне генә файдалану, телдән актив аралашу мохите булдыру. Шулай ук “Бәхетле сәгать”, “Нәрсә, кайда, кайчан?” дәрес – уен формаларының укыту, белем бирү процессында әһәмияте зур.

Белем бирү эшчәнлегемдә проблемалы укыту технологиясен яратып кулланам. Укучылар белән берлектә проблемалы ситуациянең хәл ителү юлларын эзләү , укучыларның иҗади эшчәнлеген арттыра.

Проблема тудыруның түбәндәге алымнарын кулланам:

* текст яки диалог төзегәндә, ситуацияне конкретлаштыру;
* дөресләү, нигезләү максатыннан чыгып, сораулар кую;
* проблемалы максат, бурычлар кую, тел күренешләрен чагыштыру, проблемалы биремнәр билгеләү.

 Рус телле балаларның татар телен үзләштергәндә, беренче планга сөйләм эшчәнлегенең барлык төрләрен дә бер-бер артлы формалаштыру һәм үстерү чыга. Димәк, рус телле балаларны, беренчедән, татар телен аңларга өйрәтергә, икенчедән, үзләренең фикерләрен татар теле чаралары белән белән әйтеп бирә белергә, өченчедән, башкаларның фикерләрен аңлап, язма һәм сөйләм формасында күрсәтә белергә тиешләр. Әйтеп киткән бурычларны укытуда коммуникатив принциплар кулланып кына максатка ирешеп була. Коммуникатив принцип телдән (тыңлап аңлау,сөйләү), язма (уку,язу), сөйләү формаларын бер-берсе белән тыгыз бәйли.

 Шәхесне үстерүгә юнәлтелгән технология түбәндәгеләрне күздә тота:

- укучының субъектив тәҗрибәсенә таяну;

- биремнәрне үтәгәндә укучыларның теләкләрен һәм мөмкинлекләрен исәпкә алу;

- һәр укучының җавабын игътибар белән тыңлау;

-укытучы үз фикерен такмыйча, укучыларның тәкъдим иткән фикерләрен анализлау;

- мөстәкыйльлек, активлык өчен шартлар тудыру.

 Димәк, шәхесне үстерүгә юнәлтелгән технология дифференциаль якын килү алымы белән дә тыгыз бәйләнештә тора.

Икетеллелек шартларында информацион компьютер технологияләрен куллану татар телен, аның культурасын, татар халкының тарихын өйрәнүдә зур мөмкинлекләр ача,читтән торып экскурсияләрдә булу шартлары тудыра. Бу технологияне куллану укучыларда фән белән чынлап торып кызыксыну уята. Һәрбер темага диярлек унар слайдтан торган презинтацияләр әзерләдем. Татар телен авыр үзләштерүче укучыларның да мондый дәресләрдә активлашуы күзгә күренеп арта.

Тәҗрибәмнән чыгып, 2 нче сыйныфта үткәрелгән дәреснең фрагментын күрсәтеп үтәм .

Дәреснең темасы: “Яшелчә, җиләк-җимешләр. Базарда ”

Дәреснең тибы: Лексик грамматик күнекмәләр формалаштыру (ЛГКФ)

Дәреснең максаты:

 Шәхескә кагылышлы:

 -Татар телен куллануга уңай караш булдыру һәм аны яхшы өйрәнү теләге формалаштыру.

 -Әхлакый кагыйдәләрдә ориентлашу, аларны үтәүнең мәҗбүрилеген аңлау.

Танып-белү УУГ:

- Рәсемнәр белән эшләү.

 - Аңлап , тиешле мәгълүматны сайлап алу

 - - Объектларны чагыштыру.

 - Фикерне логик чылбырга салу.

Коммуникатив УУГ:

-Укытучы сөйләмен тыңлау һәм аңлау

–Диалог төзүдә катнашу.

 - Фикерне дәлилле итеп җиткерә белү

 - Мәгълүматны туплау өчен күмәк эш башкару

Регулятив УУГ:

-Дәреснең темасын һәм максатын формалаштыру

- Ихтыяр көче, максатсатчанлык, активлык кебек сәләтләрне формалаштыру.

- Укытучы ярдәме белән максат кую һәм эшне планлаштырырга өйрәнү.

- Эш сыйфатына бәя бирә белү.

- Нәтиҗә ясый алу. (Нәрсә белде, нәрсәгә өйрәнгәнлеген билгели белү).

- Билгеле күрсәтмә нигезендә эшли белү, нәтиҗә ясый алу.

Предмет буенча:

 “ Яшелчә, җиләк-җимешләр. ” темасы буенча диалог - монологик сөйләм телен үстерү. Җиһазлау: ноутбук,мультимедия проекторы,экран, презентация.

Сингапур структуралары: релли робин, сорт кардс,микс-фриз-груп

Дәрес барышы

I. Оештыру моменты.

II.Актуальләштерү

1)Уңай халәт тудыру.

-Исәнмесез, балалар! (Исәнмесез!)

-Әйдәгез дәресебезне күңелле башлыйк, бер-беребезгә карап елмаеп, җырлап алыйк. Давайте весело начнем урок, посмотрим друг на друга, улыбнемся и споем.

-Исәнмесез!

-Исәнмесез!

-Хәлләр ничек?

-Яхшы, рәхмәт! Ә сезнең хәлләрегез ничек?

-Бик яхшы, рәхмәт!

2) Дежур укучы белән әнгәмә

-Бүген кем дежур?

-Бүген ничәнче число?

-Атнаның нинди көне?

-Класста кем юк?

2)Фонетик зарядка

Без чәчәбез яшелчә

Кишер, кыяр, кәбестә.

Су сибәбез, су сибәбез

Алар үсә дә үсә.

3)Дәрес максатын билгеләү.

- Балалар,карагыз эле. Миңа ияреп куян дускай да мәктәпкә килде.

-Ай –яй, нинди матур куян! Куян нәрсә ярата? (Кишер,кәбестә,бәрәңге,алма)

-Алма? Мин дә алма яратам.

-Ә сез?

- Әйдәгез Анитадан да сорыйбыз.Ул алма яратамы?

-Анита, син алма яратасыңмы? (Мин алма яратам)

 -Болар нәрсәләр? Как они называются одним словом? ( Җиләк-җимешләр)

-Ә тагын нәрсәләр? ( Яшелчәләр)

- Яхшы. Как вы думаете, что же мы будем делать на уроке?

- Будем повторять то, что мы проходили на прошлом уроке.

- Правильно! А еще мы поиграем. Бүген без уйнарбыз.

II. Төп өлеш. Белем һәм күнекмәләр ныгыту

”Сорд кардс” структурасы. Сүзләрне төркемнәргә аеру.

1. Группада эшләү. “Кем тизрәк ?” уены (Интерактив тактада 2 кәрзингә яшелчә һәм җиләк- җимеш рәсемнәрен җыялар)

- Ребята, Куян собрал урожай, но ему нужно разложить по корзинам отдельно овощи и фрукты.

1 гр. овощи

2 гр. фрукты

-Нәрсә артык? Ни өчен?

IV Физкультминут. “Микс-фриз-груп” структурасы

Укытучы кәрзиннән груша ала да:

- Мин груша яратам. Ә син?

-Мин мандарин яратам.

Парлап эшләү.

“Син нинди яшелчә (җиләк-җимеш) яратасың?” уены .

Диварда яшелчә һәм җиләк- җимешләр эленгән. Балалар үзләре яраткан җиләк- җимеш яки яшелчә рәсеменә килергә тиеш. Укытучы сорау бирә ,укучылар дәвам итә.

-Бу нәрсә? (Бу суган)

-Ул нинди? (Ул сары).

-Суган тәмлеме? (Суган ачы)

- Хәзер музыка яңгырый, без биибез. Музыка туктагач, яраткан җиләк- җимеш яки яшелчәгә киләбез.

Рефлексия.

1.Сорау –җавап алымы.

2.Белемнәрне тикшерү .

-Балалар, кем кәбестә ашы ярата? (Мин яратам)

 -Ни өчен? (Ул тәмле ,файдалы, анда витаминнар күп)

-Нәрсә яратасың? (Мин винегрет яратам)

-Хәзер 1 гр. кәбестә ашын пешерә ,2 гр. винегрет ясый.

Укучылар 1нче төркем кәстрүлгә кәбестә ашы өчен кирәклә яшелчәләрне ябыштырып куя, 2 нче төркем-винегретка .

-Яхшы. Ә хәзер төркемнәр белән алышыгыз, бер-берегезне тикшерегез. Сейчас проведем взаимопроверку, все ли правильно положили в кастрюлю.

3)Фронталь эшләү (укучылар арасында диалог) “Релли робин” структурасы

 Өстәлдә яшечә һәм җиләк җимешләр .Укытучы акча тарата, диалогны башлый, ә укучылар дәвам итә.

 “Базарда”.

-Сезнең өйдә яшелчә, җиләк-җимешләр бармы? (Бар)

- Сез аларны кайдан аласыз? (Кибеттән,базардан алабыз)

-Ә җиләк-җимешләр кайда үсә? (Бакчада үсә)

-Дөрес, балалар, без аларны бакчада үстерәбез.

-Яхшы, балалар. Әгәр бакчасы булмаса, кешеләр яшелчәләрне кайдан алалар?(Кибеттән. Базардан)

-Менә сез кибеткә килдегез. Кибеттә кем бар? (Сатучы, сатып алучы)

-Әйдәгез “Сатып алучы” уенын уйныйбыз.

-Кем сатучы була?

-Кем сатып алучы була?

Сатучы. -Исәнмесез,Сафия!Сиңа нәрсә кирәк?

Сатып алучы. -Миңа әфлисун кирәк!

Сатучы. -Ничә кило?

Сатып алучы. -12 кило

Сатучы. -Сездән 12 сум.

Сатып алучы. -Рәхмәт

Сатучы. -Сау булыгыз!

(Биремнәрне үтәгәннән соң, берничә парның җавабын тыңлау)

III. Дәрескә нәтиҗә ясау. *Рефлексия.*

-Хәзер дәрескә нәтиҗә ясыйк. Подведем итог урока.

-Дәреснең темасы нинди?(Яшелчәләр, җиләк – җимешләр.Базарда)

-Бу дәрестә без нәрсәгә өйрәнергә тиеш идек? Чему должны были научиться на уроке?

Запомнить названия овощей и фруктов и научиться задавать вопросы.

-Дәреснең кайсы өлеше ошады? Какой момент урока вам понравился?

-Нинди биремнәрдә авырлык кичердегез? В каких заданиях вы испытывали затруднения?

-Дәреснең максатына ирешә алдыкмы? Удалось ли нам достичь цели урока?

-Алган белемнәрегезне кайда куллана аласыз? Где можно применить полученные знания?

-Ни өчен кешегә яшелчә һәм җиләк-җимешләр кирәк? Для чего человеку нужны овощи и фрукты? (Они полезны для здоровья, в них много витаминов)

-Дөрес! Рәхмәт, укучылар! Сез бүген бик яхшы эшләдегез! Дәресебез тәмам.

-Сау булыгыз!

 Инновацион технологияләреннән уңышлы файдалану, тел һәм әдәбият фәненә иҗади якын килеп эшләү зур нәтиҗәләргә ирешергә ярдәм итә. Укучыларда ана телебезгә карата мәхәббәт тәрбияли, аның байлыгын, матурлыгын, фикри тирәнлеген ачып бирә, аны мәдәниятле итә, һәрьяклап үстерә, шәхес итеп тәрбияли. Укытучы укучыга тормышта үз урынын табарга ярдәм итүче булып кала.

«Шәкертләрне гыйлем белән тәрбияләү, изге шәригатьтә аңлатылган күркәм холыклар белән таныштыру һәм гадәтләндерү – укытучының беренче эше булыр,» – дигән Р. Фәхреддин. Бүгенге укучыларның гыйлем һәм яхшы тәрбия алырга тулы мөмкинлекләре бар. Безгә бары тик гыйлем алуга тырышлык, теләк һәм омтылыш тәрбияләргә кирәк. Укытучылар кулларда балалар язмышы. Алар Р. Фәхреддин теләгәнчә, бөтен яктан да үрнәк балалар булып үссеннәр һәм милләтебез горурланырлык шәхесләр булсыннар иде.

**Файдаланылган әдәбият**

1.З.М. Зарипова “Татарча сөйләшәбез”

2. Фәхретдинов Ризаитдин «Нәсихәттәр»

3. http://kitap.net.ru. Татар электрон библиотекасы